El Centre Cultural Mario Monreal acollirà demà el concert homenatge a Ovidi Montllor
30 d’octubre 2015

El Centre Cultural Mario Monreal acull aquest dissabte 31 d'octubre, a les 19:30, el concert homenatge a Ovidi Montllor, dins de la programació de tardor organitzada per la delegació de Cultura de l'Ajuntament de Sagunt.

L'organització declara que aquest any es celebra el vintè aniversari de la mort d'Ovidi Montllor, una trista efemèrides que ha portat al músic Toti Soler a la creació d'un nou muntatge poètic/musical per a reviure el llegat artístic i moral d'aquell que feia tremolar de tanta tendresa, duresa, esperança i també amargor.

D'aquesta manera, els més de vint-i-cinc anys de mútua admiració entre Ovidi i Toti, fan sorgir el recital “L’Ovidi, poema sense acabar”. Al·lusió metafòrica al títol del poema de Salvat-Papasseit al que Montllor i Soler van posar veu i música tant junts com per separat: una vida i una obra inacabades prematurament; un artista que ens va deixar massa prompte.

El poeta, actor i cantant d'Alcoi reviu, d'aquesta forma, a través de la paraula de l'actor Joan Massotkleiner i de la veu de la cantant Gemma Humet, embolicats tots dos per tota la sensibilitat apresa i compresa sobre versos de poetes transformats en cançons perennes i la paraula feridora.

![](/es-va/Actualidad/PublishingImages/Octubre 2015/77Toti-SolerCUERPO.jpg)  

El Centre Mario Monreal, on es realitzarà aquest concert, es troba situat al carrer Roma, número 9, Sagunt. Aquest concert constarà d'un total de 26 peces, on es combinaran tant cançons com poemes, els quals s'enumeren a continuació:

_**l’Ovidi, Poema sense acabar**_

_20 anys_

(1995-2015)

  

**POEMA SENSE ACABAR** (J. Salvat Papasseit / Ovidi Montllor) CANÇÓ

**NOCTURN PER ACORDIÓ** (J. Salvat Papasseit / Víctor Ammann) POEMA

**DONA’M LA MÀ** (J. Salvat Papasseit / Toti Soler) POEMA

**FERA FEROTGE** (Ovidi Montllor) CANÇÓ

**M’ACLAME A TU** (Vicent Andrés Estellés / Ovidi Montllor) CANÇÓ

**ELS AMANTS** (Vicent Andrés Estellés / Tradicional valenciana) POEMA

**LES DONES** (Vicent Andrés Estellés / Toti Soler) POEMA

**UNA ESCALA QUALSEVOL** (Vicent Andrés Estellés / Toti Soler) POEMA

**DOS ANÒNIMS** (Anònim / Ovidi Montllor) CANÇÓ

**CANÇÓ DE SUBURBI** (J. M. de Segarra / Toti Soler) CANÇÓ

**RECORD DE SOLSONA** (J. M. de Segarra / Toti Soler) POEMA

**AIGUA-MARINA** (J. M. de Segarra / Toti Soler) POEMA

**PERQUÈ VULL!** (Ovidi Montllor) CANÇÓ

**L’ARC DE SANT MARTÍ** (Ovidi Montllor) CANÇÓ

**GASPAR HAUSER. Núm. 2** (Blai Bonet / Toti Soler) POEMA

**LO PUS BELL CATALANESC DEL MÓN** (Blai Bonet / Toti Soler) POEMA

**MIRA QUÉ GITANO SOY** (Blai Bonet / Toti Soler) POEMA

**HOMENATGE A TERESA** (Ovidi Montllor) CANÇÓ

**VISIBLEMENT MANCADA DE PARAULES** (Miquel Martí i Pol / J.S. Bach) POEMA

**UN SONET PER A TU** (Miquel Martí i Pol / Ovidi Montllor) POEMA

**EL POBLE** (Martí miquel i Pol / Toti Soler) POEMA

**VA COM VA** (Ovidi Montllor) CANÇÓ

**LA CANÇÓ DEL CANSAT** (Ovidi Montllor) CANÇÓ

**LLETANIA** (Pere Quart / Toti Soler) POEMA

**TIRALLONGA DELS MONOSÍL·LABS** (Pere Quart / Toti Soler) POEMA

**QUÈ ET SEMBLA, TOTI?** (Ovidi Montllor) CANÇÓ

*   [](http://www.facebook.com/sharer.php?u=https://aytosagunto.es/va/actualitat/el-centre-cultural-mario-monreal-acollira-dema-el-concert-homenatge-a-ovidi-montllor/ "Facebook")
*   [](http://twitter.com/share?url=https://aytosagunto.es/va/actualitat/el-centre-cultural-mario-monreal-acollira-dema-el-concert-homenatge-a-ovidi-montllor/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-cultural-mario-monreal-acollira-dema-el-concert-homenatge-a-ovidi-montllor/ "Linked In")
*   [](mailto:?body=https://aytosagunto.es/va/actualitat/el-centre-cultural-mario-monreal-acollira-dema-el-concert-homenatge-a-ovidi-montllor/)